
บันทึกข้อความ

ส่วนราชการ  องค์การบริหารส่วนตำบลท่าข้าม  สำนักปลัด อบต.    โทร. ๐ ๗๓๔๙ ๙๓๑๑
ที่ ปน ๘๐๔๐๑/-                                    วันที่   22  กันยายน  2566

เรื่อง  รายงานผลการประเมินและข้อเสนอแนะ การประเมินคุณธรรมและความโปร่งใสในการดำเนินงานของ

          หน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ.๒๕๖6

สิ่งที่ส่งมาด้วย  รายงานผลการประเมินฯ 


จำนวน    ๑    ชุด

เรียน  นายกองค์การบริหารส่วนตำบลท่าข้าม ผ่าน ปลัดองค์การบริหารส่วนตำบลท่าข้าม 



1. เรื่องเดิม



ตามที่สำนักงาน ป.ป.ช. ได้ดำเนินโครงการประเมินคุณประเมินคุณธรรมและความโปร่งใส         ในการดำเนินงานของหน่วยงานภาครัฐ  (Integrity and Transparency Assessment : ITA) ประจำปีงบประมาณ พ.ศ.๒๕๖6 ร่วมกับหน่วยงานกำกับติดตามการประเมินฯ ได้แก่ สำนักงานปลัดกระทรวงมหาดไทย สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม สำนักงานคณะกรรมการป้องกันและปราบปรามการทุจริตในภาครัฐ สำนักงานคณะกรรมการพัฒนาระบบราชการ สำนักงานคณะกรรมการนโยบายรัฐวิสาหกิจ กรมบัญชีกลาง จังหวัดและอำเภอทั่วประเทศ โดยมีวัตถุประสงค์เพื่อให้หน่วยงานภาครัฐได้รับทราบถึงสถานการณ์เกี่ยวกับดำเนินงานด้านคุณธรรมและความโปร่งใส พร้อมทั้งส่งเสริมและพัฒนาให้หน่วยงานภาครัฐสามารถนำผลการประเมินฯ ไปใช้ประกอบการปรับปรุงพัฒนาองค์กรให้มีประสิทธิภาพ ทั้งในด้านการปฏิบัติงาน การให้บริการ และการอำนวยความสะดวกต่อประชาชน และการประเมินฯ นอกจากนี้ การประเมินคุณธรรมและความโปร่งใสในการดำเนินงานของหน่วยงานภาครัฐ ยังได้รับการกำหนดให้เป็นเครื่องมือในการยกระดับมาตรฐานการดำเนินงานภาครัฐตามตัวชี้วัดของแผนแม่บทภายใต้ยุทธศาสตร์ชาติ ประเด็นการต่อต้านการทุจริตและประพฤติมิชอบ (พ.ศ.2561 – 2580) โดยมีการดำเนินการผ่านระบบเทคโนโลยีสารสนเทศ (ITAS) เพื่อให้การประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ  พ.ศ.๒๕๖6 เป็นไปตามกรอบระยะเวลาที่กำหนด ตั้งแต่วันที่ 1 มกราคม 2565 และการดำเนินการตามโครงการได้เสร็จสิ้นแล้ว เมื่อวันที่ 31 สิงหาคม 2565 ประกอบกับ คณะกรรมการ ป.ป.ช. มีมติในการประชุมครั้งที่ 82/2566    เมื่อวันที่ 26 กรกฎาคม 2566 เห็นชอบให้สำนักงาน ป.ป.ช. ประกาศผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ.๒๕๖6 ลงวันที่ 10 สิงหาคม ๒๕๖6 นั้น


2. ข้อเท็จจริง



ประกาศสำนักงาน ป.ป.ช. เรื่อง ผลการประเมินคุณธรรมและความโปร่งใสในการดำเนินงาน       ของหน่วยงานของรัฐ  (Integrity and Transparency Assessment : ITA) ประจำปีงบประมาณ พ.ศ.๒๕๖6     ลงวันที่ 10 สิงหาคม ๒๕๖6 ผลการประเมินประจำปีงบประมาณ 2566 ดังนี้


2.1 คะแนนภาพรวมหน่วยงานองค์การบริหารส่วนตำบลท่าข้าม : 95.26 คะแนน         ระดับ ผ่านดี ผลคะแนนการประเมินรายเครื่องมือ ดังนี้


- คะแนน IIT


94.56  คะแนน


- คะแนน EIT ส่วนที่ 1

87.21  คะแนน
 


- คะแนน EIT ส่วนที่ 2

92.06  คะแนน

- คะแนน OIT


100
 คะแนน 

2.2 คะแนนการประเมิน คะแนนสูงสุดรายตัวชี้วัด เรียงลำดับดังนี้

	อันดับ
	ตัวชี้วัด
	คะแนน

	1
	การเปิดเผยข้อมูล
	100

	2
	การป้องกันการทุจริต 
	100

	3
	การปฏิบัติหน้าที่
	98.17

	4
	การใช้ทรัพย์สินของราชการ
	96.54

	5
	การใช้อำนาจ
	95.88

	6
	การแก้ไขปัญหาการทุจริต
	93.57

	7
	คุณภาพการดำเนินงาน
	91.84

	8
	ประสิทธิภาพการสื่อสาร
	90.06

	9
	การใช้งบประมาณ 
	88.64

	10
	การปรับปรุงการทำงาน
	87.01



2.3 ข้อเสนอแนะ

หน่วยงานของท่านได้ผลคะแนนการประเมินคุณธรรมและความโปร่งใสในการดำเนินงานภาครัฐ ประจำปี 2566 จำนวน 95.26 คะแนน จากคะแนนเต็ม 100 คะแนน โดยมีผลการประเมินระดับ        ระดับ ผ่านดี และบรรลุเป้ามาย คือ มีผลการประเมิน ITA ในภาพรวม 85 คะแนนขึ้นไป และมีคะแนนรายเครื่องมือประกอบด้วย IIT , EIT ส่วนที่ 1 และ EIT ส่วนที่ 2 และ OIT ที่มีค่าคะแนน 85 คะแนนขึ้นไป ซึ่งผ่านค่าเป้าหมายตามแผนแม่บทภายใต้ยุทธ์ศาสตร์ชาติ ประเด็นการต่อต้านการทุจริตและประพฤติมิชอบ ที่มีเป้ามายหลักเพื่อให้หน่วยงานภาครัฐมีความโปร่งใส ปลอดการทุจริตและประพฤติมิชอบ โดยมีคะแนนในภาพรวมอยู่ที่ 95.26 คะแนน 
1) ข้อเสนอแนะสำหรับการประเมินตามแบบวัดการรับรู้ของผู้มีส่วนได้ส่วนเสียภายใน (IIT) 

1.1 หน่วยงานองค์การบริหารส่วนตำบลท่าข้าม ได้มีการการดำเนินการตามตัวชี้วัดที่ 1         การปฏิบัติหน้าที่ ควรรักษามาตรฐานไว้ 

1.2 ควรพัฒนาและปรับปรุงการดำเนินการตามตัวชี้วัดที่ 2 การใช้งบประมาณ ทั้งนี้ผู้ตรวจประเมินมีข้อเสนอแนะในการปรับปรุง พัฒนาการดำเนินงานรายประเด็นข้อคำถามที่มีผลการประเมินต่ำ โดยเฉพาะประเด็นข้อคำถาม ดังนี้


1.2.1 i7 ประเด็น บุคลากรบางรายในหน่วยงานไม่ทราบข้อมูลเกี่ยวกับงบประมาณของหน่วยงานหรือของส่วนงานที่รับผิดชอบ ดังนั้น หน่วยงานควรมีการพัฒนาวิธีการเผยแพร่และประชาสัมพันธ์แผนการดำเนินงานและแผนการใช้จ่ายงบประมาณประจำปี (อ้างอิงจาก o11) โดยอาจพิจารณาจัดประชุมชี้แจงแผนการใช้จ่ายงบประมาณประจำปีให้แก่บุคลากรภายในหน่วยงาน หรืออาจจัดทำในสื่อประชาสัมพันธ์ในรูปแบบการสรุปข้อมูล หรืออินโฟกราฟิก หรือข่าวประชาสัมพันธ์ภายใน และเผยแพร่ให้บุคลากรภายในหน่วยงานได้รับทราบอย่างทั่วไปถึงผ่านช่องทางการสื่อสารต่างๆ เช่น ช่องทางออนไลน์ (Line , Facebook) หรือบอร์ดประชาสัมพันธ์ 


1.2.2 i8 ประเด็น บุคลากรบางรายในหน่วยงานไม่เคยเข้าไปมีส่วนร่วมในกระบวนการงบประมาณ ดังนั้น หน่วยงานควรจัดให้บุคลากรภายในหน่วยงานได้มีส่วนร่วมในการจัดทำแผนการดำเนินงานและแผนการใช้จ่ายงบประมาณ (อ้างอิงจาก o11) หรือมีส่วนร่วมในกระบวนการกำกับติดตามแผนการดำเนินงานและแผนการใช้จ่ายงบประมาณให้เป็นไปตามวัตถุประสงค์ที่ตั้งไว้ (อ้างอิงจาก o12) เพื่อให้บุคลากรได้เข้ามามีส่วนร่วมให้เป็นไปตามวัตถุประสงค์ มีความคุ้มค่า และเกิดประโยชน์สูงสุดต่อประชาชน





-3-



1.2.3 i15 ประเด็น บุคลากรบางรายในหน่วยงานเห็นว่าผู้บังคับบัญชามอบหมายงานตามตำแหน่งหน้าที่ หรือประเมินผลการปฏิบัติงาน หรือคัดเลือกผู้เข้ารับการฝึกบรม ศึกษาดูงาน หรือให้ทุนการศึกษาอย่างไม่เป็นธรรม ดังนั้น หน่วยงานควรกำหนดนโยบายหรือแผนการบริหาร ทรัพยากรและพัฒนาทรัพยากรบุคคลที่มุ่งเน้นการแก้ไขปัญหาข้างต้น (อ้างอิงจาก 023) และกำกับติดตามการขับเคลื่อนนโยบายหรือแผนดังกล่าวอย่างต่อเนื่อง (อ้างอิงจาก 024) นอกจากนี้ หน่วยงานควรเปิดเผยหลักเกณฑ์การบริหารและพัฒนาทรัพยากรบุคคลที่สอดคล้องตามประเด็นข้างต้นโดยละเอียด (อ้างอิงจาก 025)


1.2.4  i22 ประเด็น บุคลากรในหน่วยงานบางรายหรือภาคเอกชน มีการขอยืมทรัพย์สินของทางราชการไปใช้ปฏิบัติงานอย่างไม่ถูกต้อง ดังนั้น หน่วยงานควรระบุขั้นตอนและแนวทางในการขอยืมทรัพย์สินของทางราชการตามประเภทงานด้านต่างๆ ไว้ในคู่มือหรือมาตรฐานการให้บริการอย่างชัดเจน (อ้างอิงจาก 015) พร้อมทั้ง ประชาสัมพันธ์คู่มือหรือมาตรฐานการให้บริการให้แก่บุคคลภายนอกในการขออนุญาตยืมทรัพย์สินอย่างถูกต้อง และควรมีแนวทางในการกำกับ ดูแล ตรวจสอบเพื่อป้องกันมิให้นำทรัพย์สินราชการไปใช้ประโยชน์ในทางส่วนตัวหรือพวกพ้อง (อ้างอิงจาก i24) 


1.2.5 i29 ประเด็น บุคลากรในหน่วยงานบางรายยังขาดความเชื่อมั่นที่จะแจ้ง ให้ข้อมูล หรือร้องเรียนต่อส่วนงานที่เกี่ยวข้อง หรือยังขาดความเชื่อมั่นว่าหน่วยงานจะมีการตรวจสอบและลงโทษอย่างจริงจัง ดังนั้น หน่วยงานควรมีแนวปฏิบัติสำหรับการจัดการเรื่องร้องเรียนการทุจริตที่ชัดเจน (อ้างอิงจาก 027) และมีช่องทางการร้องเรียนที่สะดวก เข้าถึงได้ง่าย สร้างความมั่นใจแก่ผู้ร้องเรียนว่าจะมีการเก็บรักษาข้อมูลเป็นความลับและไม่มีผลกระทบต่อผู้ร้องเรียน (อ้างอิงจาก 028) และควรเผยแพร่แนวปฏิบัติและช่องทางดังกล่าวให้สาธารณะชนทราบด้วย 

2.ข้อเสนอแนะสำหรับการประเมินตามแบบวัดการรับรู้ของผู้มีส่วนได้ส่วนเสียภายนอก (EIT)

2.1.หน่วยงานองค์การบริหารส่วนตำบลท่าข้าม ได้มีการการดำเนินการตามตัวชี้วัดที่ 7 ประสิทธิภาพการสื่อสาร ควรรักษามาตรฐานไว้

2.2 ควรพัฒนาและปรับปรุงการดำเนินการตามตัวชี้วัดที่ 8 การปรับปรุงระบบการทำงาน ทั้งนี้ผู้ตรวจประเมินมีข้อเสนอแนะในการปรับปรุง พัฒนาการดำเนินงานรายประเด็นข้อคำถามที่มีผลการประเมินต่ำ โดยเฉพาะประเด็นข้อคำถาม ดังนี้

ส่วนที่ 1 ผู้รับบริการหรือติดต่อราชการเข้าตอบด้วยตนเอง (EIT Public)


2.2.1 ข้อ e6 ,e7 ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าช่องทางการเผยแพร่ข้อมูลของหน่วยงานเข้าถึงได้ยาก รวมถึงข้อมูลข่าวสารที่เผยแพร่ให้ประชาชนหรือผู้รับบริการได้รับทราบนั้นยังขาดความชัดเจนเพียงพอ ดังนั้น หน่วยงานควรมีการเผยแพร่และประชาสัมพันธ์ข้อมูลข่าวสาร ผ่านช่องทางที่หลากหลายและอำนวยความสะดวกในการเข้าใช้งาน โดยดำเนินการปรับปรุงข้อมูลพื้นฐานในเว็บไซด์ของหน่วยงานให้มีความครบถ้วน เป็นปัจจุบัน (อ้างอิงจากตัวชี้วัด 9.1 , 9.2 ,9.3)


2.2.2 ข้อ e11 ประเด็น มีผู้รับบริการหรือผู้มาติดต่อราชการกับหน่วยงานบางราย        มีความเห็นว่า เจ้าหน้าที่ยังไม่มีการปรับปรุง
การปฏิบัติงานหรือการให้บริการให้ดีขึ้นกว่าที่ผ่านมา ดังนั้น หน่วยงานควรมีการสำรวจความพึงพอใจในการให้บริการและนำผลการสำรวจฯ มาปรับปรุงและพัฒนาคุณภาพการปฏิบัติงานหรือการให้บริการ (อ้างอิงจาก 017)



2.2.3 ข้อ e12 ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าหน่วยงานยังไม่มีการปรับปรุงวิธีการ ขั้นตอนการปฏิบัติงานหรือการให้บริการให้มีความสะดวกรวดเร็ว กว่าที่ผ่านมา ดังนั้น หน่วยงานควรปรับปรุงคู่มือการปฏิบัติงานหรือมาตรฐานการปฏิบัติงาน (อ้างอิงจาก 014) และคู่มือหรือมาตรฐานการให้บริการ (อ้างอิงจาก 015) โดยมุ่งเน้นการอำนวยความสะดวกและลดขั้นตอน 

การปฏิบัติงานเพื่อให้ผู้มาติดต่อหรือรับบริการได้รับบริการที่รวดเร็วกว่าที่ผ่านมา นอกจากนี้ หน่วยงานอาจเผยแพร่ผลการดำเนินงานที่แสดงให้เห็นถึงการปรับปรุง พัฒนาอย่างชัดเจน ให้ประชาชนรับทราบในรูปแบบต่างๆ เช่น รายงานผลการดำเนินงานประจำปี (อ้างอิงจาก013) ข่าวประชาสัมพันธ์ (อ้างอิงจาก 07) แผ่นพับ อินโฟกราฟิก ป้ายประชาสัมพันธ์ ผ่านเครือข่ายสังคมออนไลน์ (อ้างอิงจาก 09) 



2.2.4 ข้อ e14 ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าหน่วยงานยังขาดการเปิดโอกาสให้บุคคลภายนอกเข้าไปมีส่วนร่วมในการปรับปรุงพัฒนาการดำเนินงาน/การให้บริการของหน่วยงานให้ดีขึ้นเท่าที่ควร ดังนั้น หน่วยงานควรเปิดโอกาสให้บุคคลภายนอก เข้ามามีส่วนร่วมในการดำเนินงานตามภารกิจของหน่วยงาน ผ่านการดำเนินการ โครงการ หรือ กิจกรรมต่างๆ และเผยแพร่การเปิดโอกาสให้บุคคลภายนอกเข้ามามีส่วนร่วมกับหน่วยงานให้สาธารณชนรับทราบด้วย (อ้างอิงข้อ 030) 

ส่วนที่ 2 ผู้ประเมินจัดเก็บข้อมูล (EIT Survey)



2.2.5 ข้อ e1 ประเด็น มีผู้รับบริการหรือผู้มาติดต่อราชการกับหน่วยงานบางรายเห็นว่า การปฏิบัติงาน/การให้บริการของเจ้าหน้าที่ ไม่เป็นไปตามขั้นตอนและระยะเวลาที่กำหนด ดังนั้นหน่วยงานควรระบุทั้งขั้นตอนและระยะเวลาที่ใช้การปฏิบัติงานหรือการให้บริการแต่ละขั้นตอนไว้ในคู่มือหรือมาตรฐานการปฏิบัติงาน (อ้างอิงจาก 013) หรือคู่มือการให้บริการ (อ้างอิงจาก 014) และประชาสัมพันธ์คู่มือดังกล่าวให้แก่ผู้รับบริการทราบ นอกจากนี้ หน่วยงานควรนำข้อมูลจากคู่มือหรือมาตรฐานการปฏิบัติงานมาจัดทำสื่อในรูปแบบต่างๆ ที่สะดวก เช่น แผ่นพับ อินโพกราฟิก ป้ายประชาสัมพันธ์ 



2.2.6 e7 ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าช่องทางการเผยแพร่ข้อมูลของหน่วยงานเข้าถึงได้ยาก รวมถึงข้อมูลข่าวสารที่เผยแพร่ให้ประชาชนหรือผู้รับบริการได้รับทราบยังขาดความชัดเจนเพียงพอ ดังนั้น หน่วยงานควรมีการเผยแพร่และประชาสัมพันธ์ข้อมูลข่าวสาร ผ่านช่องทางที่หลากหลายและอำนวยความสะดวกในการเข้าใช้งาน (อ้างอิงจากตัวชี้วัดที่ 9.1 , 9.2, 9.3)



2.2.7 e13 ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าหน่วยงานยังไม่มีหรือยังไม่ทราบว่ามีระบบการให้บริการมาใช้ในการดำเนินการ/การให้บริการให้เกิดความสะดวกรวดเร็วมากขึ้น ดังนั้น หน่วยงานควรจัดทำ E-Service (อ้างอิงจาก 018) ที่บุคคลภายนอก หรือผู้ขอรับบริการไม่จำเป็นต้องเดินทางมายังหน่วยงาน เพื่อสร้างความเท่าเทียมในการดำเนินงานและเกิดความสะดวกรวดเร็ว และควรเผยแพร่ประชาสัมพันธ์การให้บริการผ่านระบบ E-Service ให้บุคลากรภายนอกได้รับทราบโดยทั่วถึง


2.2.8 e15 ประเด็น มีผู้รับบริการหรือผู้มาติดต่อราชการกับหน่วยงานบางรายมีความเห็นว่าหน่วยงานยังขาดการปรับปรุงองค์กรให้มีความโปร่งใสมากเท่าที่ควร ดังนั้น หน่วยงานควรมีการกำหนดแผนปฏิบัติการป้องกันการทุจริต (อ้างอิงจาก 036) ที่มุ่งเน้นโครงการ/กิจกรรมที่เสริมสร้างความโปร่งใสในการปฏิบัติงานหรือการให้บริการ นอกจากนี้ควรมีการรายงานผลการดำเนินงานป้องกันการทุจริตประจำปีที่มีโครงการ/กิจกรรมเสริมสร้างความโปร่งใสในการปฏิบัติงานหรือการให้บริการให้สาธารณชนทราบด้วย (อ้างอิงจาก 038) 


3.ข้อเสนอแนะสำหรับการประเมินตามแบบวัดการเปิดเผยข้อมูลสาธารณะ (OIT) 


หน่วยงานองค์การบริหารส่วนตำบลท่าข้าม ได้คะแนนผลการประเมินตามแบบวัดการเปิดเผยข้อมูลสาธารณะ (OIT)  ผ่านตามหลักเกณฑ์ที่กำหนด ควรรักษามาตรฐานไว้และควรพัฒนาประสิทธิภาพของการทำงานอย่างต่อเนื่อง

3. ข้อระเบียบและกฎหมาย



สำนักงาน ป.ป.ช. ประกาศ เรื่องผลการประเมินคุณธรรมและความโปร่งใสในการดำเนินงานของหน่วยงานของรัฐ  Integrity and Transparency Assessment : ITA ประจำปีงบประมาณ พ.ศ.๒๕๖6           ลงวันที่ 10 สิงหาคม 2566


4. ข้อพิจารณาและข้อเสนอแนะ



สำนักปลัด อบต. องค์การบริหารส่วนตำบลท่าข้าม ขอรายงานผลคะแนนและข้อเสนอแนะ     การประเมินคุณธรรมและความโปร่งใสในการดำเนินงานของ อปท. Integrity and Transparency Assessment : ITA ประจำปีงบประมาณ พ.ศ.๒๕๖6  ให้คณะผู้บริหาร สมาชิกสภาองค์การบริหารส่วนตำบล ข้าราชการ และพนักงานจ้างทุกท่านทราบ เพื่อนำไปปรับปรุงการทำงาน และป้องกันการทุจริตในหน่วยงาน พร้อมทั้งเผยแพร่ประชาสัมพันธ์สร้างการรับรู้และความเข้าใจกับประชาชนและผู้ที่เกี่ยวข้องในการสะท้อนปัญหาและผลกระทบจากการบริหารจัดการขององค์กรปกครองส่วนท้องถิ่น ตลอดจนเฝ้าระวัง ตรวจสอบการบริหารจัดการขององค์กรปกครองส่วนท้องถิ่น ให้มีประสิทธิภาพ มีความโปร่งใสและพร้อมในการเข้ารับการประเมินประเมินคุณธรรมและความโปร่งใสในการดำเนินงานของ อปท. Integrity and Transparency Assessment : ITA ประจำปีงบประมาณ พ.ศ.๒๕๖7 และในปีงบประมาณต่อไป 

จึงเรียนมาเพื่อโปรดทราบ




  (นางสาวลัดดาวัลย์  แก้วละเอียด)





    นักทรัพยากรบุคคลชำนาญการ

ความเห็นของหัวหน้าสำนักปลัด
………………………………………………………………………………………………………………………………………………………………………………………………………………………………………………………………………………………………………..…………………………






       (นางสาวสุดคนึง  แดงมะแจ้ง)



                    นักวิเคราะห์นโยบายและแผนชำนาญการ  รักษาราชการแทน







             หัวหน้าสำนักปลัด
ความเห็นปลัดองค์การบริหารส่วนตำบล
……………………………………………………………………………………………………………………………………………………………………………………………………………………………………………………………………………………………………………………………………








ส.ต.อ.





        (ครรชิต  อนันต์ประเสริฐ)





              ปลัดองค์การบริหารส่วนตำบลท่าข้าม

ความเห็นนายกองค์การบริหารส่วนตำบลท่าข้าม

…………………………………………………………………………………………………………………………………………………………………
…………………………………………………………………………………………………………………………………………………………………





       (นายเอกชัย  ท้าวพันแดง)






นายกองค์การบริหารส่วนตำบลท่าข้าม
